CELEX: 62018CN0008
Language: sk
Date: 2018-01-03 00:00:00
Title: Vec C-8/18: Návrh na začatie prejudiciálneho konania, ktorý podal Vilniaus apygardos teismas (Litva) 3. januára 2018 – TE, UD, YB, ZC/Luminor Bank AB

30.4.2018   
            
            
               SK
            
            
               Úradný vestník Európskej únie
            
            
               C 152/2
            
         Návrh na začatie prejudiciálneho konania, ktorý podal Vilniaus apygardos teismas (Litva) 3. januára 2018 – TE, UD, YB, ZC/Luminor Bank AB
   (Vec C-8/18)
   (2018/C 152/03)
   Jazyk konania: litovčina
   
      Vnútroštátny súd, ktorý podal návrh na začatie prejudiciálneho konania
   
   Vilniaus apygardos teismas
   
      Účastníci konania pred vnútroštátnym súdom
   
   
      Žalobcovia: TE, UD, YB, ZC
   
      Žalovaná: Luminor Bank AB
   
      Prejudiciálne otázky
   
   
               1.
            
            
               Má byť fyzická osoba, ktorá pred 1. novembrom 2007 uvedeným v článku 70 smernice 2004/39/ES (1) nadobudla derivátový finančný nástroj od banky s použitím finančných prostriedkov požičaných z tejto banky na základe poskytnutia zabezpečenia v prospech tejto banky považovaná za spotrebiteľa podľa práva Únie s prihliadnutím na to, že článok 3 ods. 3 písm. d) smernice 2011/83/EÚ (2) o právach spotrebiteľov stanovuje, že táto smernica sa nevzťahuje na zmluvy „o finančných službách“?
            
         
               2.
            
            
               Má byť fyzická osoba, ktorá pred 1. novembrom 2007 uvedeným v článku 70 smernice 2004/39/ES nadobudla derivátový finančný nástroj od banky s použitím finančných prostriedkov požičaných z tejto banky na základe poskytnutia zabezpečenia v prospech tejto banky považovaná za drobného klienta a neprofesionálneho investora v oblasti finančných nástrojov podľa práva Únie, a ak áno, musia sa v prejednávanej veci aplikovať ustanovenia práva Únie stanovujúce povinnosť informovať spotrebiteľa a zakazujúce konflikt záujmov pri ponúkaní a predávaní finančných nástrojov bankou, ako ustanovenia smernice 2003/6 (3), smernice 2003/71/ES (4), smernice 2001/34/ES (5), nariadenia (ES) č. 809/2004 (6), smernice MiFID II (7) a iné normy právnych predpisov Únie na ochranu práv spotrebiteľov finančných služieb?
            
         
               3.
            
            
               Má sa smernica Európskeho parlamentu a Rady 2003/6/ES z 28. januára 2003 o obchodovaní s využitím dôverných informácií a o manipulácii s trhom (zneužívanie trhu) vykladať v tom zmysle, že neoznámenie skutočnosti, že poskytovateľ finančných nástrojov nie je oprávnený poskytovať danú finančnú službu, neposkytnutie dôležitých informácií v prospekte a v dodatku k prospektu, ako aj prípadný konflikt záujmov poskytovateľa finančných nástrojov môžu počas uzatvárania zmlúv týkajúcich sa finančného nástroja, mať priamy vplyv (v určitom smere) na cenu príslušných finančných nástrojov a druhá zmluvná strana má teda právo požadovať zrušenie alebo zmenu týchto zmlúv alebo náhradu vzniknutých strát?
            
         
      (1)  Smernica Európskeho parlamentu a Rady 2004/39/ES z 21. apríla 2004 o trhoch s finančnými nástrojmi, o zmene a doplnení smerníc Rady 85/611/EHS a 93/6/EHS a smernice Európskeho parlamentu a Rady 2000/12/ES a o zrušení smernice Rady 93/22/EHS (Ú. v. EÚ L 145, 2004, s. 1; Mim. vyd. 06/007, s. 263).
   
      (2)  Smernica Európskeho parlamentu a Rady 2011/83/EÚ z 25. októbra 2011 o právach spotrebiteľov, ktorou sa mení a dopĺňa smernica Rady 93/13/EHS a smernica Európskeho parlamentu a Rady 1999/44/ES a ktorou sa zrušuje smernica Rady 85/577/EHS a smernica Európskeho parlamentu a Rady 97/7/ES (Ú. v. EÚ L 304, 2011, s. 64).
   
      (3)  Smernica Európskeho parlamentu a Rady 2003/6/ES z 28. januára 2003 o obchodovaní s využitím dôverných informácií a o manipulácii s trhom (zneužívanie trhu) (Ú. v. EÚ L 96, 2003, s. 16; Mim. vyd. 06/004, s. 367).
   
      (4)  Smernica 2003/71/ES Európskeho parlamentu a Rady zo 4. novembra 2003 o prospekte, ktorý sa zverejňuje pri verejnej ponuke cenných papierov alebo ich prijatí na obchodovanie, a o zmene a doplnení smernice 2001/34/ES (Ú. v. EÚ L 345, 2003, s. 64; Mim. vyd. 06/006, s. 356).
   
      (5)  Smernica Európskeho parlamentu a Rady 2001/34/ES z 28. mája 2001 o prijímaní cenných papierov na kótovanie na burze cenných papierov a o informáciách, ktoré sa o týchto cenných papieroch musia zverejňovať (Ú. v. ES L 184, 2001, s. 1; Mim. vyd. 06/004, s. 24).
   
      (6)  Nariadenie Komisie (ES) č. 809/2004 z 29. apríla 2004, ktorým sa vykonáva smernica 2003/71/ES Európskeho parlamentu a Rady, pokiaľ ide o informácie obsiahnuté v prospekte, ako aj ich formát, uvádzanie odkazov a uverejnenie týchto prospektov a šírenie reklamy (Ú. v. EÚ L 149, 2004, s. 1; Mim. vyd. 06/007, s. 307).
   
      (7)  Smernica Európskeho parlamentu a Rady 2014/65/EÚ z 15. mája 2014 o trhoch s finančnými nástrojmi, ktorou sa mení smernica 2002/92/ES a smernica 2011/61/EÚ (Ú. v. EÚ L 173, 2014, s. 349).